Ing Indonésia wiwit Orde Baru kaanggep minangka masa kang nawakaké majuning biyoskup, yaiku jumlah produksi filem nasional utawa wujud lan sarana papan pagelaran. Majuning biyoskup ana ing taun 1990-an. Ing dasawarsa iku produksi filem nasional 112 sesirah. Déné wiwit taun 1987 biyoskup kanthi konsèp sinepleks (gedhong biyoskup kanthi punjul siji layar) sansaya akèh. Sinepleks-sinepleks iki lumrahé ana ing kompleks toko, pusat blanjan, utawa mal kang tansah dadi panggonan dolanan bocah-bocah enom lan kéblat konsumsi masarakat kuthan saiki. Ing sakiwa-tengené sinepleks cumawis pasar swalayan, restoran rikat saji, pusat dolanan, lan warna-warna.